Անտոն Արենսկի

Անտոն Ստեպանովիչ Արենսկի (), ռուս կոմպոզիտոր, դաշնակահար, դիրիժոր, մանկավարժ։

1882 թվականին ավարտել է Սանկտ Պետերբուրգի կոնսերվատորիայի Ռիմսկի-Կորսակովի դասարանը և դարձել Մոսկվայի կոնսերվատորիայի դասատու (1889 թվականից՝ պրոֆեսոր)։ 1888-1895 թվականներին ղեկավարել է Ռուսական երգչախմբային ընկերության (Մոսկվա) համերգները, 1895-1901 թվականներին եղել է Պալատական երգչախմբի տնօրենը։ Գրել է «Երազ Վոլգայի վրա» (1890 թ.), «Ռաֆայել» (1894 թ.), «Նալ և Գամայանտի» (1904 թ.) օպերաները, «Գիշերը Եգիպտոսում» բալետը (1900 թ.) և այլ ստեղծագործություններ։ Ժամանակին մեծ տարածում գտան հարմոնիայի նրա դասագրքերը, որոնցից մասամբ օգտվել է Կոմիտասը երիտասարդ տարիներին։ Արենսկին ստեղծագործական սերտ բարեկամությամբ կապված էր Ալեքսանդր Սպենդիարյանի հետ։

Ծանոթագրություններ 

Ռուս կոմպոզիտորներ
Տուբերկուլոզից մահացածներ
20-րդ դարի դասական կոմպոզիտորներ
Ռուս դիրիժորներ
Ռուս դաշնակահարներ
Ռուս մանկավարժներ